To brande på kort tid i samme hus i Nørager har ført til en anholdelse.

Nordjyllands Politi har fredag morgen foretaget en anholdelse i forbindelse med to brande på Anlægsvej 26 i Nørager. Den første brand var mandag eftermiddag. Den anden fandt sted fredag morgen. Vagtchef ved Nordjyllands Politi Per Jørgensen oplyser, at det er politiets umiddelbare opfattelse, at begge brande kan være påsatte. I løbet af fredag undersøges brandstedet for at få afklaret brandårsagen.